Conciliu Vaticanu Segundu - Uiquipedia

# Conciliu Vaticanu Segundu

### De Uiquipedia

El Conciliu Vaticanu Segundu o Segundu Conciliu Ecuménicu del Vaticanu foi un Conciliu ecuménicu de la Ilesia Católica, entamáu embaxo'l papáu de Xuan XXIII (1962) y fináu con Pablu VI en 1965.

## [editar] Situación previa

La época previa a la convocatoria del Conciliu Vaticanu II carauterizábase pola esistencia de grandes cambeos dientro del sén de la Ilesia Católica. D'un llau, surdieren nueves corrientes teolóxique; per otru, los obispos teníen qu'afrontar una nueva situación política, económica, social y téunica. Amás, l'inacabáu Conciliu Vaticanu Primeru, casique un sieglu enantes, dexare munches cuestiones dogmátiques ensin fixar.

El Papa Xuan XXIII anunció la so voluntá de convocalu alpenes tres meses dempués de suceder a Píu XII. El so oxetivu faciéndolo yera, según él mesmu, "Abrir les ventanes de la Ilesia pa que podamos mirar p'hacia fora y la xente pueda mirar dientro". Asina, non sólu invitó a tolos obispos de la Ilesia al conciliu, sinón tamién a los representantes del Protestantismu y de la Ilesia Ortodosa.

### [editar] Lliturxa

L'efeutu más inmediatu del Conciliu Vaticanu II foi l'establecimientu d'una lliturxa más averada al pueblu, que incluyía la sostitución del llatín poles llingües propies de cada llugar, pa facilitar la comprensión de los fieles.

Daqué asemeyao asocedió colos testos sagraos (la Ilesia comprometióse a traducilos a les llingües de cada llugar).

## [editar] Crítiques al Conciliu

Dellos católicos, epsecialmente los conservadores, caltienen que'l Conciliu Vaticanu II alloñó a la Ilesia de los sos entamos. Defenden que:

- La Ilesia debería considerarse l'únicu ya escluyente camín p'hacia la salvación.
- Nun debería permitise la llibertá de cultu.
- Debería mencionase'l xuiciu tres de la muerte y la esistencia del cielu y l'infiernu.
- La creyencia de la infabilidá de la Biblia debería tener sío afrimada.
- El llatín debería siguir siendo la llingua llitúrxica.

Pesie a too, estos grupos son mui reducíos y la Ilesia Católica en xeneral aceptó'l conteníu del Conciliu.

Retrieved from "http://ast.wikipedia.org../../../c/o/n/Conciliu_Vaticanu_Segundu_70e6.html"

Categoría: Relixón

##### Views

- Artículu
- Discusión
- Revisión actual

##### Buscar

##### Otres llingües

- Български
- Česky
- Dansk
- Deutsch
- English
- Esperanto
- Español
- Eesti
- Euskara
- Français
- Galego
- עברית
- Magyar
- Bahasa Indonesia
- Italiano
- 日本語
- 한국어
- Latina
- Nederlands
- ‪Norsk (bokmål)‬
- Polski
- Português
- Română
- Русский
- Slovenčina
- Shqip
- Svenska
- Tiếng Việt